Münze

**Münze, Géidshdiggln** (vo lat.: *moneta*) gibts scho vo eppa ausn spadn 7. Joarhundad v.&nbsp;Kr. in Lydien. A Münze aus Elektron woa a natiali fuakemade Legiarung aus Süwa, Goid und aa a wengl Kupfa. Des is daun mid de Stater vo de Egypta, de Griachn und de Köitn weidagaunga. De Achämenidn (Peasa) hom an Dareikos, de Rema an Aureus und Solidus prägt. Im **Guptareich** - Indien homs aa Goidmünzn ghobt. Uma 220 v.&nbsp;Kr. hod in Kina eana easchta Kaisa **Qin Shi Huangdi** runde Kupfamünzn eigfiad. De hom in da Middn a Loch ghobt, doss ma's af Schnia affadln hod kena, des woan daun de **Käschschnia**.

## Géidshdiggln in da Antike

De Griachn in Ionien hom de Idee vo da lydischn Elektronmünzn iwanumma und hom umma 550 v.&nbsp;Kr. af da Insl Ägina an Süwa-**Stator** prägt. Ob 500 v.&nbsp;Kr. haum a de Griachn in Siditalien, Neapolis (Neapl) und Sizilien eanan **Stator** prägt und bis umma 400 v.&nbsp;Kr. hod a se in olle griachischn Städt, vo Massilia im Westn bis af de Krim duachgsezt.


File:Ravel_1008.2.jpg| A korinthischa Stater uma 400 v.&nbsp;Kr.. Am Avers is de Athene obbuidt und arschlings is da Pegasus draf
File:Vecchi_283.jpg| A Aes-Grave uma 220 v.&nbsp;Kr. mid an Gwicht vo 2,263 Deka. Ea schtaummt aus Luceria, Apulien
File:As-270vChr.JPG| A remischa Aes uma 270 v. Kr.


Bei de **Etruska** hod ma den kupfanan **Aes** ghobt. Des woa z'eascht nua a schwaara Klumpn, dea gwong wuan is und de hod ma eana Gwicht eihgschtempöd. Und so homs in Weat vom Kupfa ghobt. Spada hod ma growe Münzn gossn. Den haum daun de **Italika** iwanuma und so aa de **Latina** und dahea spada a de Rema. Spada sans daun af Brozemünzn umgschtieng.

De Rema hom zwoar scho 326 v.&nbsp;Kr. des griachische Neapolis **Neapl** eivaloabt ghobt, haum owa söwa eascht uma 289 v.&nbsp;Kr. eigane Münzmoasta eigschtöd.


File:Crawford_13-1_Obverse.jpg| De easchta Süwamünze vo de Rema uma 281 v.&nbsp;Kr. Es is nu a Süwadrachme. 
File:Aureus_Septimius_Severus-193-leg_XIIII_GMV_One_Side.jpg| Remischa Aureus, midm Buid vom Kaisa Septimus Severus (193-21)


Goidmünzn hom de Rema ob 216 v.&nbsp;Kr. prägt. Des woan nu **Stater** und **Hoibstater**. Speda sans daun af gnuamte Gwichta vo 20/40/60 Goid Assn umgschting.

Untan Caesar und a nochand haums de Münzn ghobt:

* 1 **Aureus** Goid = 25 Denare Süwa
* 1 **Denar** = 4 Sesterze Messing
* 1 **Sesterz** = 2 Dupondien Bronze, späda Messing
* 1 **Dupondius** = 2 Asse Kupfa
* 1 **As** = 2 Semis Kupfa/Bronze
* 1 **Semis** = 2 Quadrantn Kupfa

Und zöt hods aso:

1 **Aureus** = 25 **Denarius** = 100 **Sesterz** = 200 **Dupondius** = 400 **Asse**  = 800 **Semis** = 1600 **Quadrans**

## Münzn bei de [[Köitn]]

 
Vua 300 v.&nbsp;Kr. hom de Köitn nu metoians Nutzgejd vawendt. Owa duachn Haundl mid **Massilia** hom de gallischn Stämm de griachischn Münzn kenagleand. Und umas Joar 300 v.&nbsp;Kr. haums daun söwa Münzn prägt.

De Köitn haum glei mid de Goidmünzn ogfaungt und san eascht spada aa af aundare Münzmetoie iwagaunga. De Goidmünzn homs nua bis za Hejftn vom leztn Joarhundad v.&nbsp;Kr. prägt. Weu daun hod eana goid nimma eana gheat. Wei da Caesar hod sei Massa Schuidn obbaun miassn und zweng dem hod ea'n **Gallischn Kriag** augfaungt (in de Joa 58 v.&nbsp;Kr.-50 v.&nbsp;Kr.).

Bekaunt san eanane goidan **Rengbong-Schissln**, de woan bis in de heidige Slowakei eini im Gebrauch.

Suiwane und Goidne Géidshdiggln vo de Boi hod ma dses Bressbuag gfundn. Hoasn dadadns Biatec & san na nachan ausm 1. Jhd. v.Kr. Inshrifdn san NONNOS, DEVIL, BUSU, BUSSUMARUS, TITTO und BIATEC wéichans am efdadsn vuacummd. 


File:Gaul_imitation_stater_Philip_II_CdM_Paris.jpg| A köitische Nochauhmung vom griachischn Viatlstater
File:Parisii_coin_-_The_Met.png| A bsundas scheens Rengbongschissal ausn Metropolitan Museum of Art.


## Bsundane Gödmünzn ob'n Middloita

Ob'm 5./6. Joahundad hods de **Brakteatn** und ob'm 13. Joahundad hods a an Süwa-Groschn gem.
De easchtn Tola (Dt.: **Taler**) san uma 1486 prägt wuan. Und da Naum vom Tola is nu heid gebraichli, denn ea lebt in de Dollar weida. In Florenz hod ma ob 1252 an Floren, lat.: *Florenus*, ital.: *Fiorino d'oro*, franz.: *Florin* prägt. Dea is aa im Noad Eiropa untan Nam Guidn (Dt.: *Gulden*) bekaunt. Im HRR deitscha Nation hods a den **Rechnungsguidn** und daun den **Guidntola** (Reichsguldina) gem. In Bayern und Östareich hod ma umma 1750 de **Konvenzionstola** eigfiad aus dem in Östareich da Maria-Theresien Tola wuan is.
De Araba hom eanane Denare prägt.


HMF_Brakteat_12Jhd.jpg|Süwane Brakteatn mid Obbuidunga vom Kaisa Friedrich I. 12. Joahundad
Groschen.tirol.wmt.jpg|Tirola Groschn uma 1280
M%C3%BCnze_Kaiser_Maximilian_I.jpg|Tola midm Obbuid vom Kaisa Maximilian I (1486-1519)
Abbasid_Dinar_-_Al_Amin_-_195_AH_%28811_AD%29.jpg|Denar vom Abbasidn Kalif al Amin aus'm Joa 811
Preu%C3%9Fen_Wilhelm_II_in_Uniform_20_Mark_Revers.JPG|Deitschs Kaisareich 20 Mark Goidmünzn


## De heidign Goidmünzn vo de Stootn

Goidmünzn wean heid moast nua meah ois Saummlaschtickl, oda zwengs da Vamengsosicharung prägt. Es san des da Wiener Philharmoniker, da American Gold Eagle, da Krugerrand, da Maple Leaf, da goid Panda und nu Aundare. Süwamünzn wean nu efta vawendt. Sunst hom se de Goidmünzn, in olle meglichn Legiarungsfuama nua meah ois Wexlgöd (Kloagejd)-Scheidemünzn im Gebrauch ghoitn.

## Im Netz

* Numismatische Online-Enzyklopädie
* Digital Library Numis (DLN) – Online numismatische Bibliothek
* http://imperiumromanum.com/wirtschaft/geld/geld_elektron_02.htm